iconv(1)

NAVN
iconv - konverter tekst fra en tegnkodning til en anden

SYNOPSIS
iconv [tilvalg] [-f fra-kodning] [-t til-kodning] [inddatafil]...

BESKRIVELSE
Programmet iconv læser tekst ind i en kodning og omdanner teksten til en anden kodning. Hvis ingen filer er specificeret, eller hvis de er specificeret som en bindestreg (-), så læser iconv fra standardind. Hvis intet navn på en resultatfil er specificeret, så skriver iconv til standardud.

Hvis ingen fra-kodning er specificeret, så udledes standarden fra det nuværende sprogs tegnkodning. Hvis ingen til-kodning er specificeret, så udledes standarden fra det nuværende sprogs tegnkodning.

TILVALG

-f fra-kodning, --from-code=fra-kodning
    Brug fra-kodning fro inddatategn.

-t til-kodning, --to-code=til-kodning
    Brug til-kodning for uddatategn.

    Hvis strengen //IGNORE er tilføjet til-kodning, så fjernes tegn, der ikke kan konverteres og en fejl udskrives efter konverteringen.

    Hvis strengen //TRANSLIT tilføjes til til-kodning, så translittereres tegn, der konverteres, når behovet er der, og det er muligt. Dette betyder, at når et tegn ikke kan repræsenteres i måltegnsættet, så kan det tilnærmes via en eller flere tegn med et lignende udseende. Tegn der er uden for måltegnsættet og ikke kan translittereres erstattes med et spørgsmålstegn (?) i resultatet.

-l, --list
    Vis alle kendte kodninger for tegnsæt.

-c  Fjern i stilhed tegn der ikke kan konverteres i stedet for terminering, når sådanne tegn findes.

-o uddatafil, --output=uddatafil
    Brug uddatafil for uddata.

-s, --silent
    Dette tilvalg ignoreres; det tilbydes kun for kompatibilitet.

--verbose
    Vis statusinformation på standardfejl når flere filer behandles.

-?, --help
    Vis en oversigt over brug og afslut.

--usage
    Vis en kort oversigt over brug og afslut.

-V, --version
    Vis versionsnumeret, licensen og garantiansvarsfraskivelsen for iconv.

AFSLUT-STATUS
Nul ved succes, andet end nul ved fejl.

MILJØ
Internt bruger programmet iconv funktionen iconv(3), der igen bruger gconv-moduler (dynamisk indlæste delte biblioteker) til at konvertere til og fra et tegnsæt. Før kald af iconv(3) skal programmet iconv først allokere en konverteringsdeskriptor via iconv_open(3). Operationen af den sidstnævnte funktion er påvirket af indstillingen for miljøvariablen GCONV_PATH.

•   Hvis GCONV_PATH ikke er specificeret, så indlæser iconv_open(3) konfigurationsfilen for gconv-systemmodulet oprettet af iconvconfig(8) og så, baseret på konfigurationen, indlæses gconv-modulerne krævet for at udføre konverteringen. Hvis gconv-systemmodulets konfigurationsfil ikke er tilgængelig, så bruges systemets gconv-modulkonfigurationsfil.

•   Hvis GCONV_PATH er defineret (som en kolonadskilt liste med stinavne), så bruges gconv-systemmodulets konfigurationsmellemlager ikke. I stedet forsøger iconv_open(3) først at indlæse konfigurationsfilerne ved i rækkefølge at søge i mapperne i GCONV_PATH, efterfulgt af konfigurationsfilen for systemets gconv-standardmodul. Hvis en mappe ikke indeholder en konfigurationsfil for gconv-modulet, vil ethvert gconv-modul, der kan indeholde en blive ignoreret. Hvis en mappe indeholder en konfigurationsfil for gconv-modulet, og det bestemmes, at et modul krævet for denne konvertering er tilgængelig i mappen, så indlæses det krævede modul fra den mappe, rækkefølgen vil være, at det første egnede modul i GCONV_PATH bruges. Dette gør det muligt for brugere at anvende egne moduler og endda erstatte systemets moduler ved at placere sådanne moduler i GCONV_PATH-mapperne.

FILER

/usr/lib/gconv
    Normal gconv-modulsti.

/usr/lib/gconv/gconv-modules
    Normal konfigurationsfil for gconv-systemmodulet.

/usr/lib/gconv/gconv-modules.cache
    Gconv-systemmodulets konfigurationsmellemlager.

Afhængig af arkitekturen, kan de ovenstående filer i stedet være placeret i mapper med stipræfikset /usr/lib64.

STANDARDER
POSIX.1-2008.

HISTORIK
POSIX.1-2001.

EKSEMPLER
Konverter tekst fra ISO 8859-15-tegnkodning til UTF-8:

    $ iconv -f ISO-8859-15 -t UTF-8 < inddata.txt > uddata.txt

Det næste eksempel konverterer fra UTF-8 til ASCII, translittererende når muligt:

    $ echo abc ß α € àḃç | iconv -f UTF-8 -t ASCII//TRANSLIT
    abc ss ? EUR abc

SE OGSÅ
locale(1), uconv(1), iconv(3), nl_langinfo(3), charsets(7), iconvconfig(8)

OVERSÆTTELSE
Oversættere af denne manual til dansk Joe Hansen <joedalton2@yahoo.dk>

Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.

Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.